אינדיאנה ג'ונס והמקדש הארור

אינדיאנה ג'ונס והמקדש הארור (באנגלית: Indiana Jones and the Temple of Doom) הוא סרט הרפתקאות משנת 1984 בבימויו של סטיבן ספילברג, והוא השני בסדרת אינדיאנה ג'ונס. הסרט מהווה הקדמה לסרט הראשון בסדרה, "שודדי התיבה האבודה" והוא אפל יותר מקודמו. הסרט עוסק בנושאים כעבדות ילדים וטקסים של כתות. הסרט זכה בפרס אוסקר על אפקטים מיוחדים בקולנוע, ובמועמדות על המוזיקה של ג'ון ויליאמס. האפקטים החזותיים נוצרו על ידי "אינדסטריאל לייט אנד מג'יק", והאפקטים והעיצוב הקולי (אנ') על ידי "סקייווקר סאונד" (אנ'), שתיהן חברות־בת של לוקאס פילם. העלילה מתרחשת בשנת 1935, שנה לפני מאורעות "שודדי התיבה האבודה", והסרט מתחיל בסצנה בה אינדיאנה ג'ונס נמצא בשאנגחאי במועדון בשם אובי וואן ומנסה לסחור בשרידי הקיסר "נורהאצ'י" תמורת יהלום, עם גנגסטר בשם לאו צ'ה. כאשר העסקה מתפוצצת, ג'ונס וזמרת במועדון בשם וילהלמינה "וילי" סקוט בורחים מהמועדון בעזרתו של הילד הסיני שורט ראונד. לאחר מרדף ברחובות שאנגחאי, הם עולים על מטוס תובלה ללא ידיעה כי המטוס שייך ללאו צ'ה עצמו. כאשר הטייסים נוטשים את המטוס על מנת שיתרסק ביחד עם אינדיאנה ג'ונס וחבורתו, הם נאלצים להימלט מהמטוס בעזרת סירה מתנפחת. לאחר מסע מפרך בהרי ההימלאיה ובנהר שוצף, השלושה מגיעים לכפר נידח בהודו. הכפריים מספרים להם על אבן הסנקרה הקדושה שנלקחה מהם על ידי כת אפלה, וכעת הם גוועים ברעב בלעדיה, ומבקשים את עזרתם בהשבת האבן, בנוסף למציאת ילדיהם החטופים מארמון פאנקוט הסמוך. כשג'ונס וחבורתו מגיעים לארמון, הם מתקבלים בסבר פנים אדיב למדי, עד אשר ג'ונס מותקף בלילה בידי מתנקש. הוא מגלה דלת סודית שמובילה אותו ואת חבריו למקדש תת-קרקעי עצום בגודלו, שבו כת רעה של שבט הט'אנגי (אנ') זובחת לאלה קאלי בקורבנות אדם. הט'אנגי מספרים לג'ונס על חמש אבני הסנקרה הקדושות, שהתפזרו באדמה עם השנים, ושהם מצאו שלוש מהן. הם מעבידים את ילדי הכפר הסמוך בחפירות ובחיפוש אחר שתי אבני הסנקרה הנותרות שאבדו במכרות הארמון. השליט הרשע "מולה ראם" מבקש להשתמש בכוחם של חמשת אבני הסנקרה כדי לשלוט בעולם. ג'ונס וחבורתו נלכדים לאחר שהם צופים במהלכו של טקס. ג'ונס נאלץ לשתות שיקוי דמוי דם, שמערפל את חושיו. וילי נלקחת לשמש קורבן, ושורטי נלקח למכרות כעבד עם שאר ילדי הכפר. אולם שורטי מצליח להימלט מהמכרות, ובשעה שווילי מורדת ללבה הרותחת, הוא מוציא את ג'ונס מהטראנס שהוא שרוי בו. ג'ונס מציל את וילי ומשחרר את ילדי הכפר המשועבדים, והשלושה בורחים מהמקדש בעזרת קרון מכרות, כאשר הט'אנגי דולקים בעקבותיהם. מולה ראם שובר את הקורות התומכות במקווה מים, דבר שמציף את המנהרות התת-קרקעיות בניסיון להטביע את ג'ונס וחבורתו. השלושה מוצאים עצמם מחוץ למקדש ובמרומו של קניון. כאשר הם מנסים לחצות גשר חבלים, הם מוקפים בידי שבט הט'אנגי משני צדדיו. ג'ונס משתמש בחרב כדי לחתוך את הגשר בצדו האחד, ובכך גורם לאנשי הט'אנגי ליפול לנהר שורץ תנינים. מולה ראם אף הוא מנסה לשים ידיו על האבנים שברשותו של ג'ונס ולהוציא את ליבו (כפי שעשה לקרבנות האדם), אך ג'ונס משתמש בכוחם של האבנים ובכך מפיל את מולה ראם אל מותו, בנוסף לשתי האבנים שהיו איתו. הם חוזרים לבסוף לכפר, עם האבן שנותרה וילדי הכפר. האריסון פורד – אינדיאנה ג'ונס קייט קאפשו – וילהלמינה "וילי" סקוט קי הוי קואן – שורט ראונד אמריש פורי – מולה ראם רוי צ'יאו – לאו צ'ה דן אקרויד – ארט ובר רושאן סת – צ'אטאר לאל "אינדיאנה ג'ונס והמקדש הארור" גרף הכנסות של כ-180 מיליון דולר בצפון אמריקה, השקולים ל-370 מיליון דולר במחירי הכרטיסים של 2008. אתר הסרטים "Rotten Tomatoes" נתן לסרט ציון מבקרי קולנוע של 82%, וציון גולשים של 77%. מפיק הסרט והתסריטאי, ג'ורג' לוקאס, גילה כי כתב את הסיפור האפל בהשפעת מצב רוחו באותה תקופה, עת היה טרוד בגירושים קשים. הסרט עורר תגובות נלהמות לנוכח האלימות הגרפית המצויה בו, והמסרים והתכנים האפלים שהציג, והוא אף נאסר לשידור בהודו. ביציאתו ב-DVD באירופה, הסרט צונזר וקוצצה ממנו סצנת הטקס שבה ליבו של אדם הוסר. בניסיון למצוא נוסחת פשרה, דחף סטיבן ספילברג ליצירת דרגת סיווג צפייה (אנ') חדשה מתחת ל-R (קיצור של Restricted – מוגבל למבוגרים בלבד). לשם כך, נוצרה דרגה חדשה – PG-13 ("הורים מוזהרים מאוד", מומלץ מעל גיל 13); למרות זאת קיבל הסרט דירוג סיווג צפייה PG על ידי "איגוד הסרטים של אמריקה". בשנת 2012, דורג הסרט מחדש על ידי המועצה הבריטית לסיווג סרטים (אנ') בדירוג A12 (מתאים לגיל 12 ומעלה). מדיה וקבצים בנושא אינדיאנה ג'ונס והמקדש הארור בוויקישיתוף אתר האינטרנט הרשמי של אינדיאנה ג'ונס והמקדש הארור (באנגלית) "אינדיאנה ג'ונס והמקדש הארור", במסד הנתונים הקולנועיים IMDb (באנגלית) "אינדיאנה ג'ונס והמקדש הארור", באתר נטפליקס "אינדיאנה ג'ונס והמקדש הארור", באתר AllMovie (באנגלית) "אינדיאנה ג'ונס והמקדש הארור", באתר Rotten Tomatoes (באנגלית) "אינדיאנה ג'ונס והמקדש הארור", באתר Box Office Mojo (באנגלית) "אינדיאנה ג'ונס והמקדש הארור", באתר Metacritic (באנגלית) "אינדיאנה ג'ונס והמקדש הארור", באתר אידיבי "אינדיאנה ג'ונס והמקדש הארור", באתר דיסני+ סרטים (באנגלית) "אינדיאנה ג'ונס והמקדש הארור", במסד הנתונים הקולנועיים KinoPoisk (ברוסית) אבנר שביט‏, דיסק און קינג: על מהדורת הבלו-ריי של "אינדיאנה ג'ונס והמקדש הארור", באתר וואלה, 9 באוקטובר 2012 הגיבור חוזר – פרסומת לסרט, "חדשות", 29 יוני 1984, עמ' 63, באתר הספרייה הלאומית "אינדיאנה ג'ונס והמקדש הארור", במסד הנתונים הקולנועיים IMDb (באנגלית) איזכור לדמות "אובי וואן קנובי" מסדרת מלחמת הכוכבים, שגם אותה הפיק ג'ורג' לוקאס "אינדיאנה ג'ונס והמקדש הארור", באתר ביקורות הסרטים Rotten Tomatoes (באנגלית), נכון לספטמבר 2024 Antunes, Filipa (Spring 2017). "Rethinking PG-13: Ratings and the Boundaries of Childhood and Horror" (PDF). Journal of Film and Video. 69 (1): 11. doi:10.5406/jfilmvideo.69.1.0027. S2CID 152216521. ארכיון (PDF) מ-7 במרץ 2020. {{cite journal}}: (עזרה) Indiana Jones And The Temple Of Doom ,באתר המועצה הבריטית לסיווג סרטים (אנ')